User:Elector Dark/Hávamǫ́l

1. Gáttir allar áðr gangi framm of skoðask skyli of skyggnask skyli óvíst 's at vita, hvar óvinir sitja á flęti fyrir

2. Gefęndr hęilir, gęstr es inn kominn, hvar skal sitja sjá? Mjǫk es bráðr sás á brǫndum skal síns of fręista frama

3. Ęlds es þǫrf þęims inn es kominn ok á knéi kalinn, matar ok váða es manni þǫrf, þęims hęfr of fjall farit

4. Vats es þǫrf þęims til verðar kømr þęrru ok þjóðlaðar góðs of œðis ef sér geta mætti orðs ok ęndrþǫgu

5. Vits es þǫrf þęims víða ratar dælt es hęima hvat at augabragði verðr sás ękki kann ok með snotrum sitr

6. At hyggjandi sinni skylit maðr hrœssin vesa, hęldr gætinn at gęði, þás horskr ok þǫgull kømr hęimisgarða til, sjaldan verðr víti vǫrum. Óbrigðra vin fær aldrigi, an manvit mikit.

7. Hinn vari gęstr, es til verðar kømr, þunnu hljóði þęgir; ęyrum hlýðir, ęn augum skoðar, svá nýsisk fróðra hvęrr fyrir.

8. Hinn es sæll, es sér of getr, lof ok líknstafi; ódælla es við þat, es ęiga skal annars brjóstum í.

9. Sá es sæll, es sjalfr of á lof ok vit meðan lifir; því at ill rǫ́ð hęfr maðr opt þęgit annars brjóstum ór.